SAK 6

Handlingsplan / Strategiplan 2023

*Strategiske valg og prioriteringer for 2023, satt av Forbundet sentralt.*

* *Heltid, likelønn og kampen mot økt ulikhet*
* *Gode offentlige tjenester med egne ansatte*
* *Organisasjonsbygging og tariffmakt*
* *Fag-, yrkes- og kompetanseutvikling*
* *Alliansebygging og faglig-politisk påvirkningsarbeid*
* *Digitalisering*

Heltid og likelønn og kampen mot økt ulikhet:

* Lokale forhandlinger: Fylket kurser de som trenger det. I KS er det hovedtillitsvalgte som gjennomfører forhandlingene. Fagforeningen sørger for at kravskjema blir sendt ut, og gjennomgått før de blir videresendt til hovedtillitsvalgte. I de andre tariffområdene så blir de tillitsvalgte kurset.
* Avholde medlemsmøte med pensjon som tema
* Fremme krav etter Arbeidsmiljøloven kapittel 14 for alle som har rettmessige krav i henhold til lovverket i samarbeid med hovedtillitsvalgte og plasstillitsvalgte.
* Kreve at stillinger som hovedregel blir lyst ut som hele, faste stillinger i samarbeid med hovedtillitsvalgte og plasstillitsvalgte.
* Gjennomføre drøftingsmøter vedrørende bruk av deltid og utarbeidelse av retningslinjer, i samarbeid med hovedtillitsvalgte.

Offentlige tjenester i egenregi:

* I samarbeid med hovedtillitsvalgte og plasstillitsvalgte, kreve at egenregi utredes ved nye anbudsrunder, og sikre ansattes lønn- og arbeidsvilkår ved konkurranseutsetting eller privatisering.
* Lage oversikt over hvilke tjenester som er konkurranseutsatt, hvilke tjenester som kjøpes inn, og bruken av vikarbyråer for å kreve drift med egne ansatte. Ha dette som tema på tillitsvalgtsamlinger.
* Formidle yrkesfaglig argumentasjon for å drifte offentlige tjenester med egne ansatte, og sikre samarbeid mellom valgte etter hovedavtalen og valgte etter vedtektene.
* Motvirke konkurranseutsetting og privatisering gjennom aktivt fagligpolitisk samarbeid.
* Bruke trepartssamarbeidet for å bygge tillitsbasert styring og ledelse.
* Gjennomføre tiltak mot sosial dumping og arbeidsmarkedskriminalitet, gjerne i samarbeid med andre LO-forbund.

Organisasjonsbygging og tariffmakt:

* Bygge ut tillitsvalgtdekningen slik at alle arbeidsplasser er ivaretatt. Jobbe med arbeidsplassene som mangler. Lage tillitsvalgtplakater til bruk på arbeidsplassene.

Være den som kaller inn til medlemsmøte når det skal være valg på tillitsvalgte. Er med på å gjøre oss synlige, og tillitsvalgt på arbeidsplassen er fritatt for å stå for den praktiske gjennomføringen av valget.

* Styrke medlemsaktiviteten lokalt. Medlemsmøte vår og høst. Oppfordre til medlemsmøter/ klubber på arbeidsplassene. Invitere oss inn på møtene.
* Styrke Fagforbundets yrkesprofilering ved å etablere digitale plattformer som gjør det mulig å kommunisere med de enkelte yrkesgruppene. Seksjonene i samarbeid med styret, lage grupper der innlegg må godkjennes før posting, for å sikre taushetsplikten.
* Kurse tillitsvalgte i kommunikasjonsarbeid med fokus på hvordan å nå ut med budskapet i digitale kanaler.
* Nå satte vervemål for 2023.
* Gjennomføre arbeidsplassbesøk – kontakt med nåværende medlemmer og verve nye.
* Sikre regelmessig aktivitet på videregående skoler, i samarbeid med regionen. Verve flere lærlinger.
* Sikre at medlemmer en ikke når på arbeidsplassbesøk, blir nådd på andre måter.
* Kontakte medlemmer som melder seg ut, for å prøve å gjenvinne disse.
* Ta kontakt med medlemmer som står i fare for å bli strøket.
* Oppfordre og opplyse om medlemskap for å oppnå målsetninger om inkludering og mangfold.
* Videreføre det vi i Fana de siste årene har hatt som tillitsvalgtes år, med det som er blitt tillitsvalgtuken. Videreføre kursing av tillitsvalgte, både lokalt, regionalt og sentralt. Tillitsvalgte er medlemmenes viktigste medlemsfordel.

Fag-, yrkes- og kompetanseutvikling:

* Bistå de tillitsvalgte i gjennomføring av drøftingsmøter med arbeidsgivere i alle tariffområder.
* Via koordineringsleddet og hovedtillitsvalgte arbeide for å øke antall læreplasser i offentlig sektor. Jobbe sammen med plasstillitsvalgte i andre tariffområder. Bidra til at veiledere har kompetanse til å gi godt faglig opplæringstilbud til lærlingen. Kartlegge veiledere vi har som er medlemmer i Fagforbundet, med tanke på faglig oppdatering av disse.
* Jobbe for at flere voksne tar fagbrev.
* Kompetanseplaner på arbeidsplassene. Tema på tillitsvalgtskolering.
* Sikre at medlemmer får faglige tilbud.

Alliansebygging og faglig-politisk påvirkningsarbeid

* Jobbe kontinuerlig med fagligpolitisk arbeid og inngå samarbeidsavtaler. Etablere allianser om felles politiske saker.
* Påvirke partiene for å sikre størst mulig gjennomslag for Fagforbundets kjernesaker.
* Delta aktivt i valgkampen med tydelige utfordringer til politikerne.
* Gjennomføre fagligpolitisk skolering for tillitsvalgte.
* Møte medlemmene gjennom valgkampaktivitet som arbeidsplassbesøk, medlemsmøter og bruk av sosiale medier.
* Påvirke arbeidet med kommunale klima- og energiplaner, og være pådriver til å integrere det ytre miljø i HMS-arbeidet.

Digitalisering

* Sørge for at arbeidsgiver gir tilstrekkelig opplæring i digitale verktøy, personvern og IT-sikkerhet.
* Sørge for at arbeidsgiver tilrettelegger for medvirkning ved anskaffelse av digitale løsninger.